b"\n_START_ARTICLE_\nCasa Solanell (Bag\xc3\xa0)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa entre mitgeres de baixos i tres plantes situada a la pla\xc3\xa7a major de Bag\xc3\xa0 a l'angle sud-est. La planta baixa \xc3\xa9s amb arcs apuntats formant un porxo a la pla\xc3\xa7a. La fa\xc3\xa7ana presenta obertures als tres pisos amb llindes de pedra; al primer hi ha dos escuts de la fam\xc3\xadlia Solanell de Foix esculpits a les llindes. Tot i que la casa fou constru\xc3\xafda al segle XVII o comen\xc3\xa7aments del seg\xc3\xbcent. Fou reformada al segle XIX i \xc3\xa9s coberta a dues aig\xc3\xbces amb teula \xc3\xa0rab._NEWLINE_Fou resid\xc3\xa8ncia de la fam\xc3\xadlia de la que pren el nom, petits nobles baganesos hereus dels Foix. Els trobem documentats ja des del s. XV com a castlans i procuradors dels barons de Pin\xc3\xb3s. La branca secund\xc3\xa0ria dels Foix resid\xc3\xad a Bag\xc3\xa0 fins al s. XIX per\xc3\xb2 els hereus s'estroncaren amb la fam\xc3\xadlia Solanell de Ripoll (1679)."